Johann Heinrich Hübschmann

Johann Heinrich HÜBSCHMANN (naskiĝinta la 1-a de julio 1848 en Erfurto, mortinta la 20-a de januaro 1908 en Freiburg im Breisgau) estis germana orientalisto. Li fondis la modernan esploradon pri la armena lingvo.

 Vivo 
La filo de muelisto el la erfurta Stiftsmühle studis en Jena, Tübingen, Leipzig kaj Munkeno, kie li doktoriĝis en la jaro 1872-a. En 1885 li edziĝis al Anna Hübschmann, nask. Meyer, vidvino de Siegfried Goldschmidt.

Lia habilitiĝo estis en 1875 en Leipzig, kie li fariĝis unu jaron poste profesoro ordinara. Kiam li povis elekti iri al Graz aŭ al Strasburgo li elektis Alzacon kaj restis tie ĝis la morto, malgraŭ aliaj vokoj faritaj el Halle (1885) kaj Vieno (1900).

 Graveco 
Kiel fakulo li sukcesis montri ke la armena estas memstara lingvo ene de la hindeŭropa lingvaro, kvankam la siatempaj kolegoj pensis ke la armena estus iu irana aŭ hinda branĉo. Lia ĉefverko - kiu restis nefinita - estis la Armenische Grammatik de 1897.

 Premioj 
 1875: Subtenadpremio de la fondaĵo Bopp.

 Eksteraj ligiloj 

 Biografio ĉe NDB.
 Katalogo pri la prelegoj en 1875.
 Pri Hübschmann en la lepsika universitatopaĝaro.
 Informoj sur la urba paĝaro de Erfurto. 
 Scienca honorigo en fakgazeto anglalingva.
 Portreto

Kategorio:Germanaj orientalistoj
Kategorio:Akademianoj
Kategorio:Homoj rilataj al Erfurto
Kategorio:Armenlingvaj profesiuloj